08:30 Erediens: Tweede Adventsondag—vrede
Woensdag 08 Desember
18:00 Gemeentebestuur Vergadering
Sondag 12 Desember
08:30 Erediens: Derde Adventsondag—vreugde
Sondag 19 Desember
08:30 Erediens: Vierde Adventsondag—liefde
Diana Brink—herstel tuis na oogoperasie
Cas Pieterse—opgeneem in step down fasiliteit
Peet Botha—tuis na operasie
Marie Dirks is oorlede na baie jare se stryd teen kanker.
Ons dink aan haar man Christo, haar ma en suster en ander familie.
Gedenkdiens: Maandag om 10:00
Die 4 weke voor Kersfees, word Advent genoem, afgelei van die Latynse woord "adventus" wat koms of aankoms beteken.
Op hierdie 4 Sondae dink ons aan en berei ons voor op Kersfees, wanneer ons die koms van Jesus Christus vier. Ons tema, wat oor die hele Adventstyd strek, is: Op soek na 'n Messias!
Advent is die begin van die liturgiese jaar, ook kerkjaar genoem. Op elke Adventsondag kry 'n bepaalde aspek van die koms van Jesus, aandag.
Verlede week het ons op hoop gefokus. Vandag is die tweede Adventsondag en ons fokus op vrede, op die derde Adventsondag, op vreugde en op die laaste Adventsondag, op liefde.
Die Liturgiese jaar (Kerkjaar)
Elke jaar volg ons die lewensverhaal van Jesus – vanaf die afwagting op sy koms (Advent) tot en met sy hemelvaart. Dan volg Pinkster, wat vertel hoedat die Heilige Gees die kerk (ons!) bemagtig om Jesus se verhaal uit te dra deur sy koninkryk/heerskappy te help vestig in die wêreld (Koninkrykstyd).
R171 200 ontvang.
Hiermee terugvoer van die belangrikste sake wat deur die kerkraad bespreek was. Vir verdere inligting, kontak gerus vir Wynand Maartens of Gert Vorster.
Verkoop van pastorie:
Vier aanbiedinge om die pastorie te koop was ontvang. Kerkraad het 'n aanbod vir R3.2m aanvaar. Die koper moet presteer teen 15 Januarie 2022. Die bemarking gaan voort om rugsteun aanbiedinge te verkry indien koop nie deurgaan nie.
Ons het die huidige finansiële jaar vir 'n tekort van R140 000 begroot. Dit beteken indien ons die begrote inkomste teikens (dankoffers, kollekte, tiendemaand en alle ander inkomste projekte) bereik en binne ons begrote uitgawes bly, ons R140 000 uit ons beleggingsrekening moet onttrek om verpligtinge na te kom.
Ons inkomste tot einde September 2021 is effens meer en ons uitgawes is effens laer as wat begroot was. Hiervoor is ons baie dankbaar en wil ons vir elkeen baie dankie sê vir julle bydraes wat dit moontlik maak. Ons sal egter eers aan die einde van die finansiële jaar die volle prentjie sien.
Versoek van AGS om ons fasiliteite te gebruik:
Na verskeie gesprekke met die AGS het hulle skriftelik aangedui wat hulle behoeftes was. Die omvang van hul behoeftes was uiteenlopend van aard. Van eksklusiewe kantoorspasie gebruik, twee eredienste op Sondae en verskeie byeenkomste gedurende die week, asook 'n langtermyn verbintenis van minstens 5 jaar. U sal onthou die gemeente was genader om onder andere insette te lewer indien die begintyd van ons dienste vervroeg sou word. Verskeie terugvoere was ontvang maar geen wesenlike probleme het na vore gekom nie.
Die kerkraad se besluit is hoofsaaklik beïnvloed deur:
Die proses van herbeplanning en heraktivering van verskeie bedienings, waarmee ons tans besig is. As kerkraad wil ons nie ingeperk word deur 'n langtermyn ooreenkoms, terwyl ons beplanning doen nie.
Daar is reeds 'n bestaande ooreenkoms in plek met Lifeing en Salt 40 vir die gedeeltelike gebruik van die jeuglokaal. Die ooreenkoms maak voorsiening vir uitbreiding en vermeerdering van bestaande aktiwiteite soos die behoefte ontstaan.
Die kerkraad wil dit duidelik stel dat die optimale benutting van ons kerkkompleks een van ons mikpunte vir die toekoms is. Dit maak nie uit 'n finansiële en 'n morele oogpunt sin om die bates ekslusief vir gemeentelike aktiwiteite te benut nie. Hierdie eiendom moet sover moontlik tot voordeel van die gemeenskap aangewend word.
Die kerkraad het gevolglik besluit om die versoek van die AGS vir die gebruik van die fasiliteite nie goed te keur nie.
Beroep van leraar vir gemeente:
Die Diensverhoudinge kommissie (DVK) en die Pre-advies kommissie (PAK) het sedert die vertrek van Ds Alwyn Small reeds twee keer vergader waartydens die beroep van 'n nuwe leraar bespreek was. Die aktiwiteite en tydsduur van alle aktiwiteite wat afgehandel moet word, voordat die pos geadverteer kan word, was bespreek. 'n Realistiese begindatum vir 'n nuwe leraar in die gemeente, is Januarie 2023. Dit neem gemiddeld 6 maande vanaf die datum wat pos geadverteer word totdat leraar bevestig word.
Die DVK het die Ring en Sinode genader met versoek om die kontrak van Ds. Gert Vorster met 'n verdere jaar te verleng (vanaf 1 Maart 2022 tot einde Februarie 2023), aangesien die Ring se riglyne slegs voorsiening maak vir 'n 6 maande termyn kontrak. Die Ring/Sinode het dit goedgekeur.
Die kerkraad het gevolglik die verlenging van die kontrak goedgekeur. Daar sal met Ds. Gert in gesprek getree word ten einde die verlenging te bespreek en te finaliseer.
Wynand Maartens - Kerkraadsleier
Baie Dankie van Tuinsig
Baie dankie vir julle besoek aan Tuinsig op Sondag, 14 November 2021 en die heerlike bederfies aan ons bejaardes. Hulle gesigte het behoorlik gestraal en hulle het heerlik gesmul aan die lekkernye.
Ons waardeer julle positiewe betrokkenheid by Tuinsig opreg.
Die foto's van ons Lentemark van Oktober asook ons feesvieringe van die gemeente se 81ste verjaarsdag.
My bediende wat reeds 8 jaar vir my werk is vanaf 1 Januarie 2022 beskikbaar vir 2 of 3 dae 'n week – onderhandelbaar. Maandae en Woensdae is tans beskikbaar. Sy het kantoor ondervinding – het vroeër by Dr. Van der Merwe en Esna Small in die praktyk gewerk en was ook behulpsaam met pannekoekbak by die kerk op Saterdae. Sy het 'n vreeslike oulike geaardheid, altyd opgeruimd, eerlik, harde en deeglike werker, lojaal en sy het initiatief en kan goed in Engels kommunikeer. Sy kom goed met kinders en troeteldiere oor die weg. Kan haar regtig aanbeveel. Haar naam is Pamela. Kontak my gerus – Ronel Erasmus 0824546303.
Sondag 05 Desember —Suidelike Filippyne
Sedert die pandemie is Gelowiges vanuit 'n Moslemagtergrond meer vasberade om die Evangelie met hul families en bure te deel. Bid dat God aan hulle geleenthede sal gee om die Evangelie met die rondom hulle te deel.
Maandag 06 Desember — Sentraal-Asië
'n Gelowige vanuit 'n Moslemagtergrond is deur haar twee volwasse seuns onderdruk en vervolg vir haar geloof. Haar oudste seun het wonderbaarlik om verskoning gevra. Prys die Here vir beantwoorde gebede. Hou asseblief aan bid vir haar tweede seun, wat steeds baie vyandig is.
Dinsdag 07 Desember —Tanzanië
Vroue word dikwels aan fisiese en seksuele geweld onderwerp as 'n manier van vervolging. Soms kan die geweld selfs tot die dood lei. Bid vir hulle beskerming en dat die Here vroue se geloof en vertroue in Hom sal versterk.
Woensdag 08 Desember — Burundi
Toe Jamal*, 'n voormalige Imam, 'n Christen geword het, was die mense in sy dorpie woedend, en sy vrou het hom probeer vergiftig. Hy is geforseer om te vlug en skuil nou in 'n nabygeleë dorp. Bid dat die Here vir Jamal sal help om 'n kerk te vind waar sy geloof en begrip van die Woord kan groei en versterk.
Donderdag 09 Desember —Mianmar
Ons dank die Here vir Sy beskerming oor ons plaaslike vennote en die suksesvolle aflewering van medisyne aan gelowiges, ten spyte van uitdagings. Bid dat Hy voortdurend saam met ons plaaslike vennote sal wees terwyl hulle na gelowiges in die land uitreik.
Vrydag 10 Desember —Arabiese Skiereiland
Bid vir Evangelisasie-aktiwiteite in hierdie hoofsaaklike Islamitiese lande. Bid dat al die saadjies van waarheid wat tydens Ramadan en die res van die jaar gesaai is, sal wortel skiet in die harte van die wat soekend is.
Saterdag 11 Desember —Israel
Spanning tussen die Arabiese en Joodse gemeenskappe het gegroei sedert geweld maande gelede uitgebreek het. Bid vir herstel en die moontlikheid van "Leef die Koninkryk saam" vir die Christen-gemeenskappe onder die Arabiere en Jode in Israel.